open-index/open-wikipedia-markdown huggingface dataset:
קרוליין דריס

**קרוליין דריס** (באנגלית: **Caroline Dries**; נולדה ב-19 באוגוסט 1980 בניו יורק) היא תסריטאית ומפיקת טלוויזיה אמריקנית. עבדה כתסריטאית של חמש סדרות עבור The CW: "סמולוויל", "מלרוז פלייס", "באטוומן" ושימשה גם כמפיקה בפועל של "יומני הערפד" ו"החץ". התפרסמה בגיל 21 בעקבות וידאו של פיגועי 11 בספטמבר שצילמה.

## קורות חייה
### פיגועי 11 בספטמבר
דריס למדה באוניברסיטת ניו יורק. בספטמבר 2001 קיבלה במתנה מצלמת וידאו. בשעה 8:46 בבוקר ב-11 בספטמבר 2001 התעוררו קרוליין ומייגן בחדר שלהן באוניברסיטה כשמטוס טיסה 11 של אמריקן איירליינס התנגש במגדל התאום הצפוני של מרכז הסחר העולמי. קרוליין התחילה לצלם את ההתרסקות מהחלון ולתאר חפצים שנפלו מהחלונות, שבצפייה התגלו כקורבנות שקפצו מפחד. לאחר 15 דקות התנגש מטוס טיסה 175 של יונייטד איירליינס במגדל התאום הדרומי, ואז קרוליין ומייגן הבינו שההתנגשויות נעשו במזיד. מייגן המבוהלת החלה לארוז את חפציה כדי לברוח מהסביבה, וקרוליין עקבה אחריה. מחוץ לבניין הן ראו שכל הסטודנטים מבולבלים ולא ידעו לאן ללכת ואיך. קרוליין ומייגן חזרו לחדר ואז המגדל הדרומי התמוטט וקרוליין צילמה אותו. לאחר מכן התמוטט גם המגדל הצפוני.

### משפחתה
ב-8 בספטמבר 2018 התחתנה עם המפיקה דניאל מיינרד, עמה היא מתגוררת בלוס אנג'לס, קליפורניה.

## עבודה בטלוויזיה

### [[סמולוויל (סדרת טלוויזיה)|סמולוויל]]
*"Cyborg"
*"Oracle"
*"Subterranean"
*"Nemesis"
*"Action"
*"Gemini"
*"Fracture"
*"Sleeper"
*"Toxic"
*"Bloodline"
*"Infamous"
*"Stiletto"

### [[מלרוז פלייס]]
*"Grand"
*"Cahuenga"
*"Stoner Canyon"
*"Sepulveda"

### [[יומני הערפד]]
*"Miss Mystic Falls"
*"Isobel"
*"Memory Lane"
*"The Sacrifice"
*"The House Guest"
*"The Sun Also Rises"
*"The End of the Affair"
*"Smells Like Teen Spirit"
*"Ordinary People" (יחד עם ג'ולי פלק)
*"Dangerous Liaisons"
*"The Murder Of One"
*"Before Sunset"
*"Growing Pains"
*"My Brother's Keeper"
*"Into the Wild"
*"Pictures of You"
*"The Walking Dead"
*"Graduation"
*"I Know What You Did Last Summer"
*"Handle with Care"
*"Fifty Shades of Grayson"
*"500 Years of Solitude"
*"While You Were Sleeping"
*"Resident Evil"
*"Home"
*"I'll Remember"
*"Christmas Through Your Eyes"
*"Stay" (יחד עם בריאן יאנג)
*"The Downward Spiral" (יחד עם בריאן יאנג)
*"I'm Thinking of You All the While" (יחד עם ג'ולי פלק)
*"Day One of Twenty-Two Thousand, Give or Take"
*"Best Served Cold"

### [[החץ]]
*"Elseworlds, Part 2" (רעיון בלבד)
### [[באטוומן (סדרת טלוויזיה)|באטוומן]]
*"Pilot"
* "The Rabbit Hole"
* "Tell Me the Truth" (יחד עם נטלי אברמס)

## קישורים חיצוניים

* קרוליין דריס מספרת על הווידאו שצילמה

קטגוריה:מפיקות טלוויזיה אמריקאיות
קטגוריה:תסריטאיות טלוויזיה אמריקאיות
קטגוריה:סופרים להט"בים אמריקאים
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
יהודית רביץ (אלבום)

"**יהודית רביץ**" הוא אלבום הבכורה של יהודית רביץ, אשר יצא באוקטובר 1979.
האלבום כולל שירים שיצאו כסינגלים במצעדי הפזמונים בשנים שקדמו ליציאת האלבום, את השירים "ענבלים" ו"בלילות הסתיו" שיצאו קודם (1977) באלבום של "ששת" ההרכב שבו הייתה חברה רביץ ביחד עם שם טוב לוי, ו"הילדה הכי יפה בגן" מהאלבום "הכבש השישה עשר" (1978). חלק מהשירים זכו להצלחה אדירה בישראל ונחשבים לקלאסיקות כדוגמת: "לקחת את ידי בידך", "סליחות", "אהבה יומיומית" ו"מישהו".

מבין השירים החדשים באלבום, הגיעו שניים למצעד השנתי תשל"ט (1979).

## רשימת השירים

## קישורים חיצוניים

* 

## הערות שוליים

קטגוריה:אלבומי בכורה מ-1979
קטגוריה:אלבומי יהודית רביץ
קטגוריה:אלבומים בעברית
קטגוריה:אלבומי חברת CBS ישראל
Sonic X-treme

**Sonic X-treme** היה משחק פלטפורמה שפותח על ידי המכון הטכני של סגה מ-1994 עד לביטול המשחק בשנת 1997. הוא תוכנן להיות המשחק התלת-ממדי הראשון בזיכיון סוניק הקיפוד והמשחק המקורי הראשון לקונסולות ה-Sega Saturn. המשחק נבנה על משחקי סוניק בעבר תוך כדי הצגת אלמנטים שייקחו את סוניק לעידן התלת-ממדי של משחקי הווידאו. עלילת המשחק עקבה אחר סוניק במסעו לעצור את דוקטור רובוטניק מגנבת שש טבעות קסם מטיארה בובובסקי ואביה.

המשחק תוכנן בתחילתו כמשחק סייד-סקרולינג  ל-Sega Genesis. לאחר מכן, הפיתוח עבר ל-32X , ובסוף עבר ל-Saturn ול-Windows, והמשחק עוצב מחדש כמשחק פלטפורמה תלת-ממדי לחג המולד של 1996. התוכנית שובשה בעקבות פוליטיקה, ביקור שלילי של מנהלי סגה ביפן, ומכשולים בשימוש מנוע משחק שפותח על ידי קבוצת סוניק לפרויקט אחר. מחלת צוות לא אפשרה לצוות לסיים את המשחק בזמן (כריס קופין חלתה בדלקת ריאות חמורה, ונאמר לכריס סן שהיו לו רק עוד שישה חודשים לחיות, אף על פי שהוא שרד), מה שהוביל לביטולו. סרט שתוכנן לצאת למשחק בשיתוף פעולה עם מטרו גולדווין מאייר בוטל.

במקום שחרור המשחק, החברה שחררה פורט של המשחק Sonic 3D Blast לסאטורן, אך לא הוציאה משחק תלת-ממדי מקורי של סוניק עד Sonic Adventure לקונסולת הדרימקאסט בשנת 1998. ביטול המשחק נחשב לגורם חשוב בכישלון המסחרי של הסאטורן, מכיוון שהותיר את המערכת ללא משחק פלטפורמה מקורי של "סוניק הקיפוד". אלמנטים דומים לאלה שהיו במשחק הופיעו במשחקים מאוחרים יותר, כגון Sonic Lost World משנת 2013.

## עיבוד לסרט שבוטל

באוגוסט 1994, סגה חתמו על עסקה עם מטרו גולדווין מאייר ו-Trilogy Entertainment כדי להפיק סרט לייב אקשן והנפשה המבוסס על הזיכיון עם קשר למשחק. במאי 1995, התסריטאי ריצ'רד ג'פריס  הציג את העיבוד שלו לסגה תחת הכותרת "סוניק הקיפוד: נפלאות העולם". בעיבוד, סוניק ואויבו, דוקטור רובוטניק, ברחו מהמשחק לעולם האמיתי. הסרט בוטל מכיוון שאף אחת מהחברות לא יכלה להגיע להסכמה.

## קישורים חיצוניים

## הערות שוליים

קטגוריה:משחקי Sega Saturn
קטגוריה:סוניק הקיפוד: משחקים
אופנה צנועה

[ממוזער| אישה ממזרח-אירופה ב[אוקראינה. נראית לבושה בשמלה ובכיסוי ראש כנוצרייה אדוקה]]
המונח **אופנה צנועה** או **לבוש צנוע** מתייחס למגמת אופנה אצל נשים שלובשות בגדים פחות חושפני עור, במיוחד באופן העונה על הדרישות הרוחניות והסגנוניות שלהם מטעמי אמונה, דת או העדפה אישית. הפירוש המדויק של 'צנוע' משתנה בין תרבויות ומדינות. אין פירוש חד משמעי שכן הוא מושפע ממאפיינים סוציו-תרבותיים של כל מדינה.

למונח "צנוע" עשויים להיות פרשנויות מגוונות בדתות שונות וגם בין אותה דת. קיים גם משותף בין דתות שונות. לדוגמה, נשים אדוקות  רבות שמהן נוצריות, יהודיות, או מוסלמיות מכסות את שערותיהם. חלק מהנשים הנוצריות עוטות כיסוי ראש, כך גם חלק מהנשים היהודיות עוטות מטפחת ראש, וחלק מהנשים מוסלמיות חובשות חג'אב.

בסוף 2018, אופנה צנועה נחשבה לתעשייה של 250 מיליארד דולר.

תופעה הולכת וגדלה זו נחקרה על ידי חוקרים כמו הפרופסורית הבריטית ריינה לואיס מהקולג' לאופנה בלונדון (UAL). בין עבודותיה בנושא ניתן להזכיר 'אופנה צנועה: סטיילינג של הגוף ותיווך אמונה' (2013) ו'אופנה מוסלמית: תרבויות סגנון עכשוויות' (2015).

## ראו גם

* צניעות (יהדות)
* מעמד האישה ביהדות

## קישורים חיצוניים

* האם האופנה הצנועה היא הדבר הגדול הבא?, באתר פורבס
* מדוע להתלבש בצניעות יכול לשנות את חייך באופן דרמטי

## הערות שוליים

קטגוריה:לבוש יהודי
צנועה
קטגוריה:בגדי נשים
קטגוריה:צניעות ביהדות
לה היר

[ממוזער|פורטרט מאוחר של לה היר מאת [לואי-פליקס אמייל]]
**אטיין דה ויניול** (בצרפתית: **Étienne de Vignolles**; 1380/1390 – 11 בינואר 1443) הידוע בכינוי **לה היר** (**La Hire**) היה איש צבא צרפתי בתקופת מלחמת מאה השנים.

## מקור הכינוי
ויניול ידוע בדרך כלל בכינוי "לה היר", אולם מקור הכינוי אינו ידוע. משמעותו הוא "השכיר" אולם לא ידוע מדוע כונה ויניול בשם זה. לפיכך הוצעו מספר פרשנויות אחרות לכינוי. הפרשנות המקובלת גורסת שמשמעות הכינוי היא "הזועם". "זעם" הוא l'ire בצרפתית ישנה. פרשנות אחרת גורסת שמדובר בשיבוש של עיר מוצאו של ויניול. לה היט (la Hite) או לארהיל (Larehille).

## ביוגרפיה
ויניול היה בן למשפחת אצולה קטנה מאזור גסקון. הוא נולד בתאריך לא ידוע בין השנים 1380–1390. המידע המסודר עליו מתחיל מ-1418, עת התגייס צבא של שארל השביעי, מלך צרפת ולחם במלחמת מאה השנים. הוא התבלט כלוחם מצטיין וכמנהיג צבאי מוכשר. הוא היה חבר קרוב של ז'אן ד'ארק, והיה אחד המפקדים המעטים בצבא הצרפתי הסדיר שהאמין בה וביכולותיה. הוא לחם לצדה במהלך המצור על אורליאן, ובהמשך פיקד על חיל החלוץ שלה במהלך קרב פאטאי. בקרב זה זכו הכוחות שבפיקודו בניצחון גדול על האנגלים. הוא נודע במנהגו להתפלל לפני כל קרב, דבר שיש המייחסים אותו להשפעתה של ז'אן. ב-24 במאי 1430, נפלה ז'אן בשבי. מלך צרפת סירב לנסות לשחרר אותה, ולה היר יחד עם ז'אן דה ברוס וז'אן פוטון דה גזנטראי הקים צבא בן 4,000 לוחמים כדי לחלץ אותה. הם צעדו לקומפיין שם הייתה ז'אן ד'ארק שבויה. הם כבשו את קומפיין רק כדי לגלות שז'אן הועברה כבר לרואן. ב-30 במאי 1431 היא הועלתה על המוקד. הם ניסו לנקום את מותה על ידי כיבוש רואן, אולם נכשלו.

לה היר המשיך להילחם באנגלים. ב-1435 הוא הנחיל להם תבוסה בקרב גרברוי, וב-1438 הוא מונה למושל נורמנדי. ב-1440 הוא כבש את פונטיז מידי האנגלים יחד עם ז'אן דה דונואה, ושנתיים לאחר מכן סייע לשארל הראשון, דוכס אורליאן בכיבוש לה רול. הוא נפטר במונטובאן ב-11 בינואר 1443, ממחלה לא ידועה.

## קישורים חיצוניים

* לה היר באתר viaf 
* לה היר באתר isni 
* לה היר באתר הספרייה הלאומית הגרמנית 

קטגוריה:אנשי צבא צרפתים
קטגוריה:מלחמת מאה השנים
קטגוריה:נפטרים ב-1443
יריד ההבלים (סרט, 1922)

**יריד ההבלים** (באנגלית: **Vanity Fair**) הוא סרט דרמה אילם בריטי משנת 1922. את הסרט ביים וולטר קורטני ראודן, וכיכבו בו קלייב ברוק, קוזמו קירל בליו ודאגלס מונרו. הסרט הוא עיבוד של הרומן "יריד ההבלים" מאת ויליאם מייקפיס תאקרי משנת 1848. הסרט היה חלק מסדרת סרטים בשם "Tense Moments with Great Authors".

## צוות השחקנים
* קלייב ברוק – רודון קרולי
* דאגלס מונרו – המרקיז סטיינס
* הנרי דאוטי – מר ונהאם
* קירל בליו – בקי שארפ

## קישורים חיצוניים

## הערות שוליים

קטגוריה:סרטי שחור-לבן בריטיים
קטגוריה:סרטים באנגלית
קטגוריה:סרטים אילמים
קטגוריה:סרטים בריטיים משנת 1922
עדה יהודאית

**עדה יהודאית** הייתה אתלטית ארץ-ישראלית, סגנית אלופת ישראל (1935) בקפיצה לגובה וחברת נבחרת ישראל למכביה הראשונה (1932). 

## ביוגרפיה
יהודאית התאמנה בקבוצת מכבי עתיד תל אביב.

### 1932
במכביה הראשונה שנערכה בסוף מרץ 1932 סיימה יהודאית במקום חמישי בקפיצה לרוחק בתוצאה של 4.11 מטר.

### 1935
באליפות ארץ ישראל הראשונה שנערכה בסוף דצמבר 1935 זכתה יהודאית ב-4 מדליות, 1 זהב, 1 כסף ו-2 ארד. מדליית זהב בריצת שליחות 4x100 מטר ביחד עם רחל סלונימסקי, גירה שפירא ורבקה ניניו בתוצאה של 59.4 שניות, לפני מכבי תל אביב (1:02 דקות), מדליית כסף בקפיצה לגובה בתוצאה של 1.25 מטר, אחרי מרגלית ספיר ממכבי רחובות (1.25 מטר) וויקטוריה לרנר ממכבי תל אביב (1.20 מטר) ומדליות ארד בריצת 100 מטר אחרי רחל סלונימסקי (14.3 שניות) וגירה שפירא ובריצת 80 מטר משוכות, אחרי זלדה שוליאק ממכבי תל אביב (15.9 שניות) וגירה שפירא.

### 1936
באליפות תל אביב שנערכה במרץ 1936 קבעה יהודאית בריצת שליחות 4x100 מטר ביחד עם חברותיה לקבוצה, רחל סלונימסקי, גירה שפירא ועדה עבוד שיא ארץ ישראל חדש של 56.7 שניות. היא סיימה שנייה בקפיצה לרוחק בשיא אישי חדש של 4.62 מטר, אחרי יפה כהן שקבעה שיא ארץ ישראל חדש של 4.80 מטר ולפני גירא שפירא 4.38 מטר וויקטוריה לרנר (4.35 מטר) ומקום שלישי בקפיצה לגובה (1.34 מטר), אחרי דבורה רוזנבוים ומרגלית ספיר (שלושתן קבעו תוצאה זהה, והמיקום נקבע על פי מספר הפסילות).

## קישורים חיצוניים
* א. רובינשטיין, במדור הספורט - אתלטיקה קלה, באתר הארץ, 24 בדצמבר 1931
* בספורט - כינוס מחוזי ל"מכבי" בחיפה, באתר הארץ, 66 ביוני 1932
* יום גדול לספורט העברי בת"א, באתר הארץ, 26 ביוני 1932
* 
* 
* 

## הערות שוליים

קטגוריה:אצניות ישראליות
קטגוריה:אצנים ישראלים
קטגוריה:קופצות לרוחק ישראליות
קטגוריה:קופצות לגובה ישראליות
קטגוריה:אתלטיות ארץ-ישראליות
קטגוריה:אתלטים ארץ-ישראלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
קטגוריה:ישראליות שנפטרו במאה ה-20
קטגוריה:ישראלים שנפטרו במאה ה-20
ראשי מדינות ממוצא יהודי

להלן רשימה של ראשי מדינות וראשי ממשלה יהודים מבחינה אתנית, להם לפחות הורה יהודי אחד. הרשימה לא כוללת ראשי מדינות ושושלות יהודיות.

## ראשי מדינות וראשי ממשלה

*
*
קטגוריה:יהודים
One I've Been Missing

**One I've Been Missing** (בעברית: **(ה)אחד שהתגעגעתי אליו**) הוא סינגל שהוקלט על ידי להקת הפופ הבריטית ליטל מיקס. השיר יצא לאור ב-22 בנובמבר 2019, כסינגל שלא מתוך אלבום, על ידי חברת התקליטים תקליטי RCA UK.

השיר למקום הרביעי במצעד השירים שבפלנדריה.

## רקע וכתיבה
השיר נכתב על ידי ג'אז אשרסט, לי-אן פינוק, רייצ'ל פורנר, סינאד הרנט וטרה ג'ין-מארי והופק על ידי ג'אז אשרסט וטרה ג'ין-מארי. כבר בצאתו, נאמר על השיר כי הוא אחד מהשירים שצפויים לכבוש את פסגת מצעד שירי החג של חברת המצעדים הרשמית.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.

## וידאו קליפ
תחילה, הועלה קליפ המילים הרשמי של השיר לערוץ היוטיוב של ליטל מיקס ב-22 בנובמבר 2019, ביום צאתו כסינגל. קליפ המילים זכה להצלחה נאה כאשר צבר למעלה מ-3.5 מיליון צפיות, תוך שהקונספט שלו הוא קישוטי חג מולד. כמו כן, מופיעות בו חברות הלהקות כשהן לבושות כמו אלפיות.

הווידאו קליפ הרשמי של השיר פורסם בדצמבר 2019, תוך שצבר למעלה מ-2.8 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי ליטל מיקס
קטגוריה:שירים באנגלית
ייז'י מלאנטריך מאוונטין

**ייז'י מלאנטריך מאוונטין** (בצ'כית: **Jiří Melantrich z Aventina**,  1511 - 19 בנובמבר 1580, פראג) היה מילונאי, מדפיס ומוציא לאור צ'כי.

מעט מאוד ידוע על החיים המוקדמים של ייז'י מלאנטריך. לפי דניאל אדם מוולסלאבין הוא נפטר בגיל 69 ובהתאם לכך הערכה שהוא נולד בשנת 1511. ידוע שהוא נולד למשפחה מבוססת מאזור נימבורג בבוהמיה. בשנת 1534 הוא סיים אוניברסיטת פראג. בשנת 1545 הוא הדפיס ספר בנושא דת. בשנת 1546 הייתה בבעלותו בית מלאכה להדפסת ספרים. אומנם בשנת 1547 לאחר המרד, בהוראת פרדיננד הראשון, קיסר האימפריה הרומית הקדושה הדפסת ספרים של נצרות פרוטסטנטית בצ'כית נאסרה. ייז'י מלאנטריך נכנס לשותפות עם כומר קתולי וזה אפשר לו להמשיך בהדספת ספרים. בין היתר הוא הדפיס את הברית החדשה. ספר זה היה בין החשובים באותה תקופה ובהמשך הוא הודפס עוד מספר פעמים. בנוסף לכך בית הדפוס של ייז'י מלאנטריך הוציא לאור ספרים בנושאים שונים לרבות מילוני, ספרי שירים וספרי ילדים.

בשנת 1557 הוא קיבל תואר אצולה. ייז'י מלאנטריך נפטר בשנת 1580 ונטמן בכנסייה בפראג.

ייז'י מלאנטריך נחשב לדמות חשובה להתבססות השפה הצ'כית. בעקבות כך דמותו הייתה במרכז התנועה הלאומית במהלך המאה ה-19. בשנת 1897 בפראג נפתח בית דפוס "Melantrich".

## קישורים חיצוניים

* קורות חיים

קטגוריה:מדפיסים
קטגוריה:אצולה צ'כית
קטגוריה:ילידי 1511
קטגוריה:נפטרים ב-1580
Break Up Song

**Break Up Song** (בעברית: **שיר פרידה**) הוא סינגל שהוקלט על ידי להקת הפופ הבריטית ליטל מיקס. השיר יצא לאור ב-27 במרץ 2020, כסינגל מתוך אלבום אלבומה השישי של הלהקה *[[Confetti]]*, על ידי חברת התקליטים תקליטי RCA UK.

השיר הגיע למקום התשיעי במצעד הסינגלים הבריטי.

## רקע וכתיבה
השיר נכתב על ידי ג'ייד ת'רוול, פרי אדוארדס, לי-אן פינוק, קמיל פרסל, פרנק נובל ולינוס נורדסטרום והופק על ידי קמיל פרסל וגולד-פינגרס. השיר תואר כשיר בסגנון הסינת'פופ. הגרסה האקוסטית של השיר הייתה זמינה להורדה דיגיטלית באפריל 2020.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12.8 מיליון השמעות.

## וידאו קליפ
קליפ המילים הרשמי של השיר הועלה לערוץ היוטיוב של ליטל מיקס ב-27 במרץ 2020, ביום צאתו כסינגל. הקליפ מציג בתוכו את מילותיו של השיר, תוך שניתן לראות בו גם את חברות הלהקה במקומות שונים. זאת בנוסף לכך שיש בו אורות ניאון בצבעים שונים.

נכון לאפריל 2020, מונה הצפיות של קליפ המילים עומד על למעלה מ-4.5 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ליטל מיקס
קטגוריה:שירים באנגלית
Coffee (שיר)

**Coffee** (מעוצב: **COFFEE**; בעברית: **קפה**) הוא סינגל שהוקלט על ידי הזמרת-יוצרת האמריקאית קלי רולנד. השיר יצא לאור ב-17 באפריל 2020, על ידי חברת התקליטים של קלי רולנד "KTR" ואקווטי רקורדס, כסינגל שלא מתוך אלבום.

השיר הוקלט במקור בקיץ 2017, אך בשנת 2020 הוחלט להוציא כסינגל ביחד עם וידאו קליפ נלווה.

## רקע וכתיבה
השיר נכתב על ידי קלי רולנד, דה אינטרנץ, ניק גרין וסיד והופק על ידי דה אינטרנץ. מייק ווס מה-*Idolator* אמר שהשיר לא "ידידותי לרדיו" תוך שסקר אותו באופן מקיף. ב-OnSMASH תואר השיר כשיר "מקפיץ וקצבי". ב-NME סוקר השיר גם כן.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה ממיליון השמעות.

## וידאו קליפ
הווידאו קליפ הרשמי של השיר פורסם ב-17 באפריל 2020. את הקליפ ביים סטיב גומיליון. הקליפ צולם לפני מגפת הקורונה במיאמי, פלורידה. הקליפ צולם בחוף ים, בו ניתן לראות את רולנד רוקדת לצלילי השיר ביחד עם רקדניות ליווי.

ב-Rap-Up זכה הקליפ של השיר לביקורת חיובית מאוד, תוך שהוא תואר שם כקליפ "סקסי".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קלי רולנד
קטגוריה:שירים באנגלית
קטגוריה:שירים על מזון ושתייה
הנרי גארט

**הנרי לורנס גארט השלישי** (באנגלית: **Henry Lawrence Garrett III**; נולד ב-24 ביוני 1939) היה מזכיר הצי של ארצות הברית בממשלו של הנשיא ג'ורג' הרברט ווקר בוש.
## ביוגרפיה
הנרי גארט שירת בצי ארצות הברית בין השנים 1961–1981, בתחילה כמכונאי (machinist's mate) בצוללת "סי פאוצ'ר" (USS Sea Poacher) במהלך משבר הטילים בקובה ולאחר מכן, ב-1964, הוצב כקצין טייס ימי. במלחמת וייטנאם, בין השנים 1965–1967 הוא שירת ביחידת הסיור של הצי VP-50. במהלך שירותו בצי עוטר גארט פעמיים במדליית האוויר.

מפברואר 1986 ועד אוגוסט 1987 שימש גארט כיועץ המשפטי הראשי של מחלקת ההגנה של ארצות הברית. לאחר מכן ועד מאי 1989 הוא שימש כסגן מזכיר הצי. במאי אותה שנה הוא מונה כמזכיר הצי. גארט נאלץ להתפטר ביוני 1992 עקב "שערוריית טיילהוק"  שבה ביצעו יותר ממאה אנשי הצי וחיל הנחתים תקיפה מינית ב-83 נשים ובשבעה גברים במלון הילטון בלאס וגאס.

## קישורים חיצוניים

* H. Lawrence Garrett, III  - Former Secretary of the Navy

## הערות שוליים

קטגוריה:מזכירי הצי של ארצות הברית
קטגוריה:קצינים וחוגרים בצי ארצות הברית
קטגוריה:אנשי הכוחות המזוינים של ארצות הברית במלחמת וייטנאם
קטגוריה:מעוטרי מדליית האוויר
קטגוריה:בוגרי אוניברסיטת מערב פלורידה
קטגוריה:בוגרי אוניברסיטת סן דייגו
קטגוריה:אמריקאים שנולדו ב-1939
הרברט לנגה

**הרברט לנגה** (בגרמנית: **Herbert Lange**; 29 בספטמבר 1909 – 20 באפריל 1945) היה קצין אס אס בדרגת שטורמבאנפיהרר, מפקדו הראשון של מחנה ההשמדה חלמנו עד לאפריל 1942. היחידה המיוחדת תחת פיקודו, זונדרקומנדו לנגה, הייתה היחידה שביצעה את פעולת הרצח של יהודי גטו לודז'. היה שותף למעשי רצח ופשעים רבים נגד האנושות, בכללם לקח חלק בתוכנית האותנסיה הגרמנית T4 בה נרצחו נכים פיזית או נפשית בגרמניה ובפולין.

## ביוגרפיה
לנגה החל בלימודי משפטים אך לא סיים תואר אקדמי, במקום זאת בחר להצטרף לשורות המפלגה הנאצית ב-1 במאי 1932. לאחר שלושה חודשים נרשם גם לתנועת האס אה ולאחר שנה נוספת הצטרף גם לשורות האס אס. לבסוף החליט להצטרף אל כוחות המשטרה ובשנת 1935 קודם לדרגת נציב.

## פשעים נגד האנושות
לנגה פלש לפולין יחד עם איינזצגרופן נוימן מיד עם התחלת המערכה על פולין בספטמבר 1939. ב-9 בנובמבר 1939, בעקבות הניצחון הגרמני, הוא קודם לדרגת אס-אס אונטר-שטורמפיהרר (מקביל לסגן משנה) ונהיה לאחראי על הגסטאפו בפוזנן. בשנת 1940 פיקד על יחידה מיוחדת שנקראה על שמו, זונדרקומנדו לנגה, תפקיד היחידה היה לרצוח אנשים מעוררים וחולים בנפשם וזאת בעקבות פקודה שניתנה על ידי וילהלם קופה. כבר באמצע שנת 1940, יחידתו של לנגה "התמחתה" בהריגת אנשים במשאית-גז, משאית שצינור הפליטה שלה חובר לתא המטען שלה. אל תא המטען הוכנסו הקורבנות ואנשי האס האס התניעו את המשאית מבלי להסיעה ולחצו על דוושת הגז. קודם לשיטת הריגה זו, הקורבנות נורו בעורפיהם. המשאיות עברו בין בתי חולים ולקחו משם את הלוקים בנפשם, הגז הרעיל שהוחזר לתא המטען של המשאיות היה פחמן חד-חמצני.

לאחר קידומו לדרגת אס-אס אובר-שטורמפיהרר (סגן) ב-20 באפריל 1940, יחידתו הוצבה במחנה הריכוז סולדאו. בדצמבר 1941 לנגה קודם פעם נוספת והיה לאס-אס האופטשטורמפיהרר (דרגה המקבילה לסרן) ומונה לפקד על מחנה ההשמדה חלמנו על ידי מפקד משטרת הביטחון והאס דה בפוזנן, ארנסט דמזוג. יחידתו הייתה אחראית על רצח של כ-100,000 היהודים מורתגאו ומגטו לודז'. מאפריל 1942 שם היחידה של לנגה שונה ל"יחידת קולמהוף" (שמה הגרמני של העיר חלמנו) ואופן הפעולה שלה, שיטת רצח האסירים, שונה בהתאם. לנגה הורה על הקמת בורות שרפה שיחליפו את קברי האחים. הנס בותמן ירש את מקומו והמשיך את רצח היהודים ושאר האסירים במחנה. לכל הפחות מספר הקורבנות של מחנה חלמנו נאמד בכ-152,000 איש, אולם השלטונות במערב גרמניה ציינו במשפט חלמנו כי מספר הנרצחים נאמד בכ-180,000 איש.

לאחר שלנגה סיים את תפקידו במחנה חלמנו הוא הגיע אל המשרד הראשי לביטחון הרייך, שם שירת תחת ארתור נבה כחוקר פלילי. עם סיום פועלו במשרד זה נשלח אל הבלקן כדי לסייע לצבא הגרמני לדכא את מרד הפרטיזנים. בעקבות קשר העשרים ביולי, הניסיון להתנקש בחייו של היטלר על ידי קצינים נאצים בכירים, הוחזר לגרמניה וסייע ללכוד את הקושרים. חקירת הנוגעים לקשר לרצח הובילה לקידום נוסף שלו, הפעם לדרגת אס-אס שטורמבאנפיהרר.

לנגה מת בעת הקרב על ברלין, בברנאו שליד ברלין ב-20 באפריל 1945.

## קישורים חיצוניים

## הערות שוליים

קטגוריה:סגל מחנה חלמנו
קטגוריה:גרמנים שנולדו ב-1909
קטגוריה:גרמנים שנפטרו ב-1945
Ya Tú Me Conoces

**Ya Tú Me Conoces** (בעברית: **אתה כבר מכיר אותי**) הוא סינגל שהוקלט על ידי הזמרת-יוצרת המקסיקנית טליה, בשיתוף עם הצמד הלטיני מאו & ריקי. השיר יצא לאור ב-24 בינואר 2020, על ידי חברת התקליטים סוני מיוזיק לטין, כסינגל מתוך האלבום, *[[Desamorfosis]]*.

עם יציאתו נכנס השיר אל המקום הרביעי במצעד שירי הפופ שבהונדורס.

## רקע וכתיבה
השיר נכתב על ידי אדג', ג'מבו, ריקי מונטנר, מאו מונטאנר, ג'ון לאון, אוניל וקמילו. טליה ביצעה את השיר ביחד עם מאו & ריקו בהופעה שהתקיימה במסגרת טקס פרסי ה-Premio Lo Nuestro, בשנת 2020. כמו כן, היא הייתה המנחה של אותו הטקס.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-6 מיליון השמעות.

## וידאו קליפ
הווידאו קליפ הרשמי של השיר פורסם ב-23 בינואר 2020, יום לפני צאתו כסינגל. בתחילת הקליפ, ניתן לראות כביש בו נוסעות מכוניות רבות. בהמשך, ניתן לראות את טליה, כשהיא לבושה בבגדים צבעוניים, תוך שהיא יושבת על ספה ורוקדת עם רקדניות ליווי.

נכון לאפריל 2020, מונה הצפיות של הקליפ עומד על למעלה מ-12 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי טליה
קטגוריה:שירים בספרדית
קטגוריה:סינגלים בהוצאת סוני מיוזיק לטין
Gaslighter (שיר)

"**Gaslighter**" הוא סינגל שהוקלט על ידי להקת הבנות האמריקאית דיקסי צ'יקס. השיר יצא לאור ב-4 במרץ 2020, על ידי חברת התקליטים קולומביה רקורדס, כסינגל הראשון מתוך אלבום האולפן השמיני שלה, Gaslighter.

עם יציאתו נכנס השיר אל המקום השביעי במצעד שירי הקאנטרי.

## רקע וכתיבה
השיר נכתב על ידי נטלי מיינס, אמילי רוביסון, מרטי מגווייר וג'ק אנטונוף והופק על ידי מיינס, רוביסון, מגווייר ואנטונוף גם כן. השיר תואר כהמנון "מעצים", "לוהט", וכזה שגורם ל-"מהלומה" למי ששומע אותו. בפיצ'פורק זכה השיר לביקורת חיובית, תוך שקיבל את תואר "שיר השבוע".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.

## וידאו קליפ
הווידאו קליפ הרשמי של השיר פורסם ב-4 במרץ 2020, בשידור חי. את הקליפ ביים שון פארמר. הקליפ מכיל בתוכו מסרים פוליטיים, תוך שזכה לביקורות חיוביות בהתאמה. ההופעה של דיקסי צ'יקס עם השיר בתוכנית הטלוויזיה של אלן דג'נרס עלתה ליוטיוב גם כן.

נכון לאפריל 2020, מונה הצפיות של הקליפ עומד על למעלה מ-4 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי הצ'יקס
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שהופקו על ידי ג'ק אנטונוף
Lo Siento Mucho

"**Lo Siento Mucho**" (בעברית: "**אני מצטערת מאוד**") הוא סינגל שהוקלט על ידי הזמרת-יוצרת המקסיקנית טליה, בשיתוף עם הצמד הלטיני ריו רומא. השיר יצא לאור ב-24 בפברואר 2020, על ידי חברת התקליטים סוני מיוזיק לטין, כסינגל מתוך האלבום .

עם יציאתו נכנס השיר אל המקום התשיעי במצעד שירי הפופ שבמקסיקו.

## רקע וכתיבה
השיר נכתב על ידי חוסה לואיס רומא. השיר הוא מעין בלדה בסגנון הפופ הלטיני, בו טליה וריו רומא שרים על כך שהם מצטערים על דברים שעשו. בכתבה שפורסמה באתר המוזיקה Intolerancia דובר על השיר, תוך שדובר על שירה של טליה "Tímida", שיצא ביחד עם פבלו ויטאר.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3 מיליון השמעות.

## וידאו קליפ
הווידאו קליפ הרשמי של השיר פורסם ב-28 בפברואר 2020, כמה ימים לאחר צאתו כסינגל. לאורכו של הקליפ, ניתן לראות את טליה, כשהיא יושבת על מיטה בחדר מסוים, תוך שמסביבה מפוזרים פרחים רבים. כמו כן, היא לובשת בגד גוף מכוסה בנצנצים.

נכון לאפריל 2020, מונה הצפיות של הקליפ עומד על למעלה מ-10 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי טליה
קטגוריה:שירים בספרדית
קטגוריה:סינגלים בהוצאת סוני מיוזיק לטין
Rough

***Rough*** (בעברית: "**מחוספס**") הוא אלבום האולפן השלישי של הזמרת-יוצרת האמריקאית טינה טרנר. האלבום יצא לאור בספטמבר 1978, על ידי חברת התקליטים EMI בבריטניה, אריולה רקורדס במערב גרמניה ויונייטד ארטיסטס בארצות הברית.

ב-Allmusic קיבל האלבום דירוג של שלושה כוכבי זהב מתוך חמישה בסך הכול.

## רקע
אלבום זה היה האלבום הראשון שטרנר הוציאה אחריי פירוק הצמד עם בעלה לשעבר איק וטינה טרנר. זהו גם האלבום הראשון שלה שאיק לא היה מעורב בו. למרות שהשניים התגרשו טרנר עדיין התעקשה שתהיה לה את הזכות החוקית להשתמש בשם "טרנר" כשם במה.

מבחינה מוזיקלית האלבום הוא אלבום בלוז ודיסקו עם השפעות של רוק. באופן כללי הכוון המוזיקלי אליו שאפה טרנר ללכת הוא לפופ ו-R&B בשילוב של מוזיקת רוק, בניגוד לאלבום הבכורה שלה ששאף לכיוון הקאנטרי. השיר הראשון מהאלבום נכתב במקור על ידי ג'ורג'ו מורודר זמן רב קודם לכן עם פיט בלוט. בנוסף האלבום גם כולל מספר גרסאות כיסוי ביניהם לשיר "The Bitch Is Back" של אלטון ג'ון והשיר
"Fire Down Below" של בט מידלר.

## סינגלים
מתוך האלבום יצאו ארבעה סינגלים: "Viva La Money", "Root Toot, Undisputable Rock & Roller", "Sometimes When We Touch", גרסת כיסוי לשירו של דן היל ו-"Night Time Is the Right Time", גרסת כיסוי לשירו של נפי בראון אך גרסת כיסוי זו לא זכתה להצלחה כאשר לא דורגה באף מצעד.

גם האלבום עצמו לא זכה להצלחה כאשר לא קיבל שום מעמד באף מדינה. האלבום תוכנן לצאת מחדש בתחילת שנות ה-90 על ידי EMI אך מסיבות לא ידועות דבר זה לא יצא לפועל.

## רשימת רצועות

## קישורים חיצוניים

## הערות שוליים

קטגוריה:אלבומי טינה טרנר
קטגוריה:אלבומים באנגלית
קטגוריה:אלבומי בלוז
קטגוריה:אלבומי חברת אריולה רקורדס
קטגוריה:אלבומי חברת יונייטד ארטיסטס רקורדס
קטגוריה:אלבומי חברת EMI רקורדס
Tímida

"**Tímida**" (בעברית: "**ביישנית**") הוא סינגל שהוקלט על ידי הזמרת-יוצרת הברזילאית פבלו ויטאר, ביחד עם הזמרת-יוצרת המקסיקנית טליה. השיר יצא לאור ב-19 במרץ 2020, על ידי חברת התקליטים סוני מיוזיק ברזיל, כסינגל מתוך האלבום 111.

עם יציאתו נכנס השיר אל המקום העשירי במצעד שירי הפופ שבצ'ילה.

## רקע וכתיבה
השיר נכתב על ידי רודריגו גורקי, דניאל סאנצ'ס, פבלו ביספו, זבו, גייל, ארתור מארקס ומפלדה והופק על ידי בראבו מיוזיק טים. המיקס בשיר נעשה על ידי פיליפ ניקוליק. לאחר שפבלו ויטאר הוציאה את "Clima Quente", כסינגל הראשון מתוך האלבום 111, הוחלט להוציא את השיר הזה כסינגל השני מתוכו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5 מיליון השמעות.

## וידאו קליפ
הווידאו קליפ הרשמי של השיר פורסם ב-20 במרץ 2020, יום לאחר צאתו כסינגל. לאורכו של הקליפ, ניתן לראות את פבלו ויטאר ואת טליה רוקדות לצלילי השיר, בכמה סצנות שונות. חלק מהסצנות צולמו כאשר כל אחת נמצאת לבדה, בעוד חלק מהסצנות צולמו כשהן ביחד.

נכון לאפריל 2020, מונה הצפיות של הקליפ עומד על למעלה מ-10 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי פבלו ויטאר
קטגוריה:שירי טליה
קטגוריה:שירים בספרדית
קטגוריה:שירי פלטינה בברזיל
אנרי מורו דה מלאן

**אז'ן ארנסט מארי אנרי מורו דה מלאן** (בצרפתית: **Eugène Ernest Marie Henri Moreau de Melen**; 20 באוגוסט 1902 – 31 במאי 1992) היה חייל ופוליטיקאי בלגי, הידוע בעיקר בשל תפקידיו כשר המשפטים וכשר ההגנה של בלגיה, תפקיד אותו מילא עד אוגוסט 1950 אז התגייס כלוחם לגדוד הבלגי במלחמת קוריאה.

אנרי היה הנציג הבלגי בעצרת האו"ם בשנים 1954, 1959, 1960, 1961 ו-1962. בין השנים 1957 ל-1965 היה חבר בפרלמנט איחוד בנלוקס וכיהן גם כנשיא האספה הפרלמנטרית של נאט"ו בשנים 1964–1965.

## ביוגרפיה
אנרי מורו דה מלאן נולד בלייז', בלגיה ב-20 באוגוסט 1902. אביו יוג'ין מורו היה פרופסור באוניברסיטת לייז'. אנרי למד משפטים והוסמך כעורך דין בלייז'. ב-1940 עם פלישת גרמניה לבלגיה התגייס לצבא הבלגי. הוא נלקח בשבי גרמניה ושוחרר עם סוף המלחמה ב-1945.

בשנת 1931 התחתן עם מארי לואיז אנסיון (1904–1963). לאחר מותה התחתן בשנית ב-1970 עם הרוזנת ז'קלין דה ללאינג (1910–2006). משתי נשותיו לא נולדו לו ילדים.

הוא החל את הקריירה הפוליטית שלו ב-1946 עם בחירתו לחבר בסנאט של בלגיה, בו ייצג את העיר לייז' מטעם המפלגה הנוצרית-סוציאליסטית (PSC). כיהן כשר המשפטים בין 1948 ל-1949. ביוני 1950 נכנס לתפקידו כשר ההגנה של בלגיה. במהלך כהונתו כשר ההגנה של ראש הממשלה ג'וזף פוליאן, עמדה בפניו ההחלטה האם לשלוח את חיילי צבא בלגיה להילחם במלחמת קוריאה. כשהוא עוד מכהן בתפקידו כשר ההגנה החליט לפרוש ולהתגייס לגדוד הבלגי, הלוחם במלחמת קוריאה. בקוריאה שירת כמייג'ור במיל', סגן מפקד הגדוד. הוא סיים את המלחמה בדרגת לוטננט קולונל.

לאחר שובו מקוריאה חזר לפוליטיקה. הוא חזר לכהן כסנאטור מטעם העיר לייז', תפקיד אותו מילא עד 1968. אנרי היה הנציג הבלגי בעצרת האו"ם בשנים 1954, 1959, 1960, 1961 ו-1962. בין השנים 1957 ל-1965 היה חבר בפרלמנט איחוד בנלוקס וכיהן גם כנשיא האספה הפרלמנטרית של נאט"ו בשנים 1964-1965. ב-1968 כהוקרה על שירותו בשביל בלגיה במלחמת קוריאה, הוענק לו התואר "ברון".

הוא נפטר בעיר לייז' ב-31 במאי 1992.

## קישורים חיצוניים

## הערות שוליים

קטגוריה:פוליטיקאים בלגים
קטגוריה:שרי ממשלת בלגיה
קטגוריה:בלגים שנולדו ב-1902
קטגוריה:בלגים שנפטרו ב-1992
יריד ההבלים (סרט, 1923)

ממוזער|שמאל|מייבל באלין בסרט "יריד ההבלים"
**יריד ההבלים** (באנגלית: **Vanity Fair**) הוא סרט אילם משנת 1923 בבימויו של הוגו באלין, ובהפקת סמואל גולדווין.

הסרט כלל סדרה של צילומים בצבע בטכניקת פריזמה. הסרט הוא עיבוד לרומן "יריד ההבלים" מאת ויליאם מייקפיס תאקרי. כיכבו בסרט אשתו של באלין, מייבל באלין, בתפקיד בקי שארפ, והוברט בוסוורת' בתפקיד המרקיז סטיין.

הסרט "יריד ההבלים" נחשב לסרט אבוד.

## צוות השחקנים
* מייבל באלין – בקי שארפ
* הוברט בוסוורת' – המרקיז סטיין
* ג'ורג' וולש – רודון קרולי
* האריסון פורד – ג'ורג' אוסבורן
* ארל פוקס – קפטן דובין
* וילארד לואיס – ג'וזף סדלי
* אלינור בורדמן – אמיליה סדלי
* בובי מק – סר פיט קרולי
* ויליאם ג'. האמפרי – מר סדלי
* דורקס מתיוס – ליידי ג'יין
* לורה לה וארני – מיס קרולי
* ג'יימס א. מרקוס – אוסבורן האב
* יוג'ין אקר – מקס
* ליאו וייט – איזדור
* טמפה פיגוט – גברת סדלי

## קישורים חיצוניים

* "יריד ההבלים" באתר Virtual History

## הערות שוליים

קטגוריה:סרטי דרמה אמריקאיים
קטגוריה:סרטים אילמים
קטגוריה:סרטים מבוססי ספרים
קטגוריה:סרטים אמריקאיים משנת 1923
מארק מק'לור

**מארק אלברט מק'לור** (באנגלית: **Marc Albert McClure**; נולד ב-31 במרץ 1957 בעיר סן מטאו שבקליפורניה) הוא שחקן קולנוע אמריקאי. התפקידים המפורסמים שלו הם בסדרות סרטים: ג'ימי אולסן מטרילוגיית סופרמן ודייב מק'פליי מטרילוגיית בחזרה לעתיד.

## פילמוגרפיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1957
The Man

"**The Man**" (בעברית: "**הָאִישׁ**") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבומה השביעי, *[[Lover]]*. השיר יצא לאור ב-27 בינואר 2020, כסינגל הרביעי מתוך האלבום.

"The Man" הגיע למקום ה-23 במצעד הבילבורד הוט 100 בארצות הברית, והפך לסינגל הרביעי ברציפות מ-*[[Lover]]* שהגיע בשיאו לארבעים העליונים במצעד. הוא נכנס לארבעים העליונים באוסטרליה, בלגיה, קנדה, צ'כיה, אסטוניה, הונגריה, אירלנד, מלזיה, ניו זילנד, נורווגיה, סינגפור, סלובקיה והממלכה המאוחדת. ב-7 בפברואר 2020 הופץ ליוטיוב קליפ מילים מונפש של השיר. ב-18 בפברואר 2020, הופצה גרסה אקוסטית חיה של השיר, בשם "", בכל פלטפורמות המוזיקה, בליווי הקליפ שלו.

## רקע וכתיבה
השיר נכתב והופק על ידי טיילור סוויפט וג'ואל ליטל. ספנסר קורנהאבר מ-*[[The Atlantic]]* תיאר את השיר כ"אחד מהשירים הקליטים ביותר מתוך האלבום *[[Lover]]*". בריטני הודאק מפורבס, שיבחה את השיר תוך שאמרה שמדובר "בשיר הכי חשוב שהיא [סוויפט] כתבה אי פעם".

השיר נחשב לאחד השירים הפמיניסטיים ביותר של סוויפט. מילות השיר מתארות אפליית נשים ואת שליטת הפטריארכיה בחברה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-140 מיליון השמעות.

## וידאו קליפ
קליפ המילים של השיר הועלה לערוץ היוטיוב של טיילור סוויפט ב-7 בפברואר 2020. נכון לפברואר 2024, צבר קליפ המילים למעלה מ-28 מיליון צפיות. הווידאו קליפ המלא של השיר הועלה ליוטיוב ב-27 בפברואר 2020, תוך שניתן לראות בו את סוויפט מחופשת לגבר. בקליפ משתתפת לורן גריי.

נכון לפברואר 2024, מונה הצפיות של הקליפ עומד על למעלה מ-95 מיליון צפיות.

בטקס פרסי הווידאו קליפים של MTV 2020 זכתה סוויפט בפרס הבימוי הטוב ביותר על בימוי הקליפ, ובכך הייתה לאישה הראשונה שזכתה בקטגוריה זו של הפרס על עבודת בימוי סולו.

## ביקורת
כלפי השיר הופנו ביקורות חיוביות, תוך שברולינג סטון הוא דורג במקום ה-62 ברשימת "כל 206 השירים של טיילור סוויפט, לפי דירוג".

### רשימות כל הזמנים וסוף שנה

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2019
קטגוריה:סינגלים מ-2020
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ואל ליטל
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ואל ליטל
קטגוריה:שירים שהופקו על ידי טיילור סוויפט
קטגוריה:וידאו קליפים שבוימו על ידי טיילור סוויפט
קטגוריה:שירים עם נושאים פמיניסטיים
קטגוריה:שירי אלקטרופופ
קטגוריה:שירי סינת'-פופ אמריקאיים
קטגוריה:קרוס-דרסינג בתרבות
קטגוריה:זוכי פרס הווידאו קליפים של MTV לבימוי הטוב ביותר
קטגוריה:סינגלים בהוצאת ריפבליק רקורדס
Nice to Meet Ya (שיר של מייגן טריינור)

"**Nice to Meet Ya**" (בעברית: **נעים להכיר אותך**) הוא סינגל שהקליטה הזמרת-יוצרת האמריקאית מייגן טריינור, ביחד עם הראפרית הטרינידדית ניקי מינאז', מתוך האלבום, *[[Treat Myself]]*. השיר יצא לאור ב-31 בינואר 2020, כסינגל השלישי מתוך האלבום.

השיר הגיע אל המקום ה-13 במצעד השירים שבניו זילנד.

## רקע וכתיבה
השיר נכתב על ידי מייגן טריינור, סקוט פרידמן, מארק ויליאמס, ראול קובינה וניקי מינאז' והופק על ידי אוג'יוולטה. השיר קיבל ביקורות מעורבות מצד מבקרי המוזיקה. מייק ניד מ-*[[Idolator]]* הפנה כלפי השיר ביקורת חיובית. הוא הוסיף כי השיר מסתמן להיות להיט.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-16 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של מייגן טריינור ב-31 בינואר 2020. הקליפ פורסם בשידור חי. בתחילת הקליפ, ניתן לראות את טריינור כשהיא בתוך מעלית ומסביבה ישנם כמה רקדני ליווי. בהמשך, ניתן לראות את מינאז'.

נכון לאפריל 2020, מונה הצפיות של הקליפ עומד על למעלה מ-20 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מייגן טריינור
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי מייגן טריינור
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי סקוט האריס
קטגוריה:שירי R&B עכשוויים אמריקאיים
קטגוריה:סינגלים בהוצאת אפיק רקורדס
סלאמיברסרי (2007)

**סלאמיברסרי (2007)** היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-17 ביוני 2007, באודיטוריום העירוני נאשוויל שבנאשוויל, טנסי. האירוע היה האירוע השלישי בסדרת אירועי סלאמיברסרי. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

עשרה קרבות התנהלו באירוע. בקרב המרכזי, קורט אנגל ניצח את סמואה ג'ו, AJ סטיילס, כריסטיאן קייג' וכריס האריס בקרב מלך ההר והפך לאלוף העולם החדש במשקל כבד של TNA.

## תוצאות

### קרב מלך ההר

## קישורים חיצוניים

## הערות שוליים

קטגוריה:אירוע היאבקות מקצועית
קטגוריה:2007 בספורט
קטגוריה:2007 בארצות הברית
Original

**Original** (בעברית: **מקורי**) הוא סינגל שהוקלט על ידי הזמרת האוסטרלית סיה. השיר יצא לאור ב-10 בינואר 2020, כשיר הנושא של הסרט המצליח "דוליטל". שיר זה הוא שיר הסולו הראשון של סיה מאז השיר "Out There".

עם יציאתו נכנס השיר אל המקום ה-20 במצעד השירים שבסלובקיה.

## רקע וכתיבה
השיר נכתב על ידי סיה, ג'סי שטקין ושון דגלאס והופק על ידי ג'סי שטקין גם כן. ב-*[[Vulture]]* זכה השיר לביקורת חיובית, תוך שהוא תואר כשיר "פופ בו סיה מצליחה למצות את עצמה". כמו כן, הופנו כלפי השיר ביקורות נוספות.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-17 מיליון השמעות.

## וידאו קליפ
קליפ המילים הרשמי של השיר הועלה לערוץ היוטיוב של סיה ב-17 בינואר 2020, תוך שצבר למעלה מ-2 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי ג'סי שטקין
קטגוריה:שירים שנכתבו על ידי סיה
קטגוריה:שירים מסרטי קולנוע
Angel by the Wings

**Angel by the Wings** (בעברית: **מלאך לפי הכנפיים**) הוא סינגל שהוקלט על ידי הזמרת האוסטרלית סיה. השיר יצא לאור ב-2 בדצמבר 2016, כשיר הנושא של הסרט "The Eagle Huntress". בסמוך לצאת השיר הזה, יצא השיר "Never Give Up", אותו הקליטה סיה עבור סרט קולנוע גם כן.

עם יציאתו נכנס השיר אל המקום השישי במצעד השירים שבניו זילנד.

## רקע וכתיבה
השיר נכתב על ידי סיה, ג'סי שטקין ושון דגלאס והופק על ידי ג'סי שטקין גם כן. גיל קאופמן ממגזין הבילבורד תיאר את השיר כשיר "מעורר השראה" וזאת תוך שהוא הוסיף כי "הוא מה שצריך כדי להשלים את הסרט עד הסוף".

בנוסף לכך, בן קיי מ-Consequence of Sound סקר את השיר גם כן, תוך ששיבח את הפזמון שלו.

## וידאו קליפ
האודיו הרשמי של השיר הועלה לערוץ היוטיוב של סיה ב-2 בדצמבר 2016, תוך שצבר למעלה מ-21 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים שנכתבו על ידי סיה
קטגוריה:שירים שהופקו על ידי גרג קורסטין
קטגוריה:שירים מסרטי קולנוע
קטגוריה:שירים על מלאכים
Living Out Loud

**Living Out Loud** (בעברית: **לחיות בקול רם**) הוא סינגל שהוקלט על ידי הזמרת ברוק קנדי, ביחד עם הזמרת-יוצרת האוסטרלית סיה. השיר יצא לאור ב-3 בפברואר 2017, כסינגל שלא מתוך אלבום, על ידי חברת התקליטים תקליטי RCA.

עם יציאתו נכנס השיר אל המקום הרביעי במצעד שירי הדאנס קלאב.

## רקע וכתיבה
במקור, הוקלט השיר כבר בשנת 2014, אך בשנת 2017 הוחלט להוציא אותו כסינגל שלא מתוך אלבום. הרמיקס הרשמי של השיר שנעשה על ידי KDA יצא לאור ברחבי העולם כבר בדצמבר 2016, תוך שבפברואר 2017, יצא השיר המלא.

ב-*PopCrush* זכה השיר לביקורת חיובית, תוך ששיבחו את הסגנון המוזיקלי והשינוי המוזיקלי שברוק קנדי עושה.

## וידאו קליפ
הווידאו קליפ הרשמי של השיר הועלה לערוץ היוטיוב של ברוק קנדי ב-27 במרץ 2017. את הקליפ ביימה שרה פארק.

## מיקומי שיא

## קישורים חיצוניים

## הערות שוליים

קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים שנכתבו על ידי סיה
קטגוריה:שירים שהופקו על ידי ג'סי שטקין
Never Be the Same Again

"**Never Be the Same Again**" (בעברית: "**אף פעם לא יהיה אותו הדבר שוב**") הוא סינגל שהוקלט על ידי הזמרת-יוצרת הבריטית מלאני סי, ביחד עם הזמרת-יוצרת האמריקאית ליסה לופז, מתוך אלבום האולפן Northern Star. השיר יצא לאור ב-20 במרץ 2000, כסינגל השלישי מתוך האלבום.

עם יציאתו נכנס השיר אל המקום הראשון במצעד הסינגלים הבריטי.

## רקע וכתיבה
השיר נכתב על ידי מלאני סי, רט לורנס, פול פ. קרוז, ליסה לופז ולורנצו מרטין והופק על ידי רט לורנס. איגוד תעשיית ההקלטות הבריטי העניק לשיר את תואר הזהב, על מכירות של למעלה מ-431,477 עותקים. באוסטריה קיבל את תואר הזהב גם כן.

כמה שנים לאחר צאתו, עלה השיר לרשת הזרמת המדיה ספוטיפיי, תוך שצבר שם למעלה מ-14 מיליון השמעות.

## וידאו קליפ
הווידאו קליפ הרשמי של השיר צולם בינואר 2000 במאליבו, קליפורניה, ובו ניתן לראות את מלאני סי וליסה לופז כפי שהן נראות בעטיפת הסינגל. בנוסף לכך, ישנן רמיזות בתחילת הקליפ לכך שהוא צולם גם באיסלנד, אך הדבר טרם אושר.

נכון לאפריל 2020, מונה הצפיות של הקליפ עומד על למעלה מ-13 מיליון צפיות. הווידאו קליפ בוים על ידי פרנסיס לורנס.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:וידאו קליפים שבוימו על ידי פרנסיס לורנס
קטגוריה:בלדות R&B עכשוויות
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי מלאני סי
איתמר אליאסי

**איתמר אליאסי** (נולד ב-10 בפברואר 1985), ידוע גם בשם הבמה **יאנג**, הוא ראפר ישראלי.

## קריירה
ב-1998 הקים יחד עם חבריו, אמיר פז ועמית אלק את הרכב ההיפ הופ "כלא 6". בשנת 2000 השתתף באלבום האוסף של חברת מאד מאן "מיקרופון למקסימום" וב-2001 ב"מיקרופון למקסימום 2" הפעם עם כלא 6 בשירים: "מכים שנית" עם סניקס ו"תמיד קדימה". ב-2004 הוציאו את אלבום הבכורה שלהם, אשר כלל שיתופי פעולה עם צ'ולו, סאבלימינל והצל ושי 360, בין היתר.

באותה השנה, השתתף באלבומה של משפחת תאקט, "אולסטארז". בין השירים אותם ביצע באלבום ניתן למנות את "59 שניות של תהילה", שיר דיס על הראפר הירושלמי סגול 59. באותה השנה הקליטה להקת כלא 6 יחד עם הילה הררי ומני בגר את השיר "זה היה ביתי". גרסתם לשיר הגיעה למקום ה-18 במצעד השנתי של גלגלצ.

ב-2006, יצא אלבומה השני של להקת כלא 6, "חופשי להשתחרר". האלבום כלל את הלהיט "דרך המלך", שהקליטו חברי הלהקה יחד עם גילי וגלית בגרסה משלהם. גרסתם הגיעה למקום ה-23 במצעד השנתי של רשת ג' ולמקום ה-31 במצעד השנתי של גלגלצ. באותה שנה התארח באלבום הבכורה של הראפר דנידין, ״מחזיק מעמד״ בשיר ״מתי תביני״ ביחד עם דין אבישר ואלון שר.

ב-2004 התארח באלבום הבכורה "מציאות מדומה" של הראפר אבי מסיקה בשיר "מאבד ת'עשתונות" יחד עם דנידין. השיר יצא גם כסינגל לתחנות הרדיו, אם כי בגרסת הרדיו הוחלף איתמר בראפר מורן. כמו כן, התארח גם ב-2008 באלבום הבכורה של אחיו הצל, "לא שם זין", בשיר "ביטבוקס" יחד עם שי 360.

ב-2009 הוציאו את שירו, "ילדה". ב-2010 בעקבות סכסוך של משפחתו עם סאבלימינל הוציא עליו אליאסי שיר דיס בשם "סאבלימיז"ל". באותה שנה התארח באלבום הבכורה "פריצת דיסק" של הרכב ההיפ הופ טוקבק בשיר "Turn U Up" ביחד עם מייקל הרפז. בנוסף התארח במיקסטייפ "העולם שלי, העולם שלכם" של הראפר בוקה בשיר "נראית לי בסדר" יחד עם עומרי 69 סגל ורון בי.

## חיים אישיים
אליאסי הוא אחיו הצעיר של הראפר ופעיל הימין הצל.

## דיסקוגרפיה
*כלא 6 (2004, עם כלא 6)
* חופשי להשתחרר (2006, עם כלא 6)

## קישורים חיצוניים

* 

## הערות שוליים

קטגוריה:ראפרים ישראלים
קטגוריה:ישראלים שנולדו ב-1985
היכל התהילה של ה-WWE לשנת 2013

**היכל התהילה של ה-WWE (2013)** היה טקס הוקרה למחזור ה-14 במסגרת טקסי היכל התהילה של ה-WWE המסורתיים. האירוע הופק על ידי ארגון ההיאבקות האמריקאי, World Wrestling Entertainment (WWE) ב-6 באפריל 2013 במדיסון סקוור גארדן, שבניו יורק, ניו יורק. האירוע היה חלק מסוף השבוע של רסלמניה 29. האירוע הונחה על ידי ג'רי לולר. גרסה של שעה אחת מהטקס שודרה בערוץ הטלוויזיה USA ביום שלישי של השבוע שלאחר הטקס. כמו כן, במרץ 2015, הטקס התווסף לתוכן ערוץ הטלוויזיה של ה-WWE Network.

## טקס

מיק פולי הוכנס על ידי חברו הוותיק, טרי פאנק. השניים שיתפו סיפורים משותפים מהימים יחדיו בדרכים כחלק מהארגונים WWE, WCW ו-ECW. במהלך נאומו, פולי אמר שהיו לו חרטות מהקריירה שלו, כשהעיקרי שבהם הוא שמעולם לא ניצח את כריס ג'ריקו. ג'ריקו עלה על הבמה, נשכב ואמר לפולי להצמיד אותו. פולי התנהג כאילו הוא לא יכול והלך משם. מנגד, הוא הפתיע והכה את ג'ריקו בעזרת מרפק. לאחר מכן, הוא הצמיד את ג'ריקו ו-סי. אם. פאנק ביצע את הספירה לשלוש, מה שזיכה את פולי ב"ניצחון" בכורה על ג'ריקו.

בוב באקלנד הוכנס על ידי מריה מנונוס.

טריש סטרטוס הוכנסה על ידי סטפני מקמהן. במהלך נאומה של סטרטוס היא הודיעה שהיא מצפה לילדה הראשון, בן, אשר נולד מאוחר יותר בשנת 2013.

וינס מקמהן הכניס את דונלד טראמפ להיכל התהילה של ה-WWE כחלק מקטגוריית הסלבריטי. וינס דיבר על טראמפ ועל יחסי העבודה שלהם במהלך אירועי רסלמניה 4 ורסלמניה 5, כמו גם על "קרב המיליארדרים" ביניהם ברסלמניה 23.

בוקר טי הוכנס על ידי אחיו, סטיבי ריי, שעימו הצטוות במשך שנים רבות לאורך הקריירה כחלק מהצמד הארלם היט. בהמשך, נודע במהלך ראיון עם ג'ון "בראדשו" לייפילד, שלפני שביקש מאחיו להכניס אותו להיכל התהילה, השניים לא דיברו במשך כמעט חמש שנים.

האחרון שהוכנס היה ברונו סמרטינו, על ידי ארנולד שוורצנגר. למרות שסמרטינו נחל הצלחה רבה בניו יורק במהלך הקריירה שלו, אירוע זה סימן את שובו של סמרטינו לארגון ה-WWE לאחר 25 שנה.

## תוצאה לאורך זמן

סמרטינו הופיע ב-7 באוקטובר 2013 בתוכנית Raw, כשקיבל את ברכת יום ההולדת של עיר מולדתו, פיטסבורג. ב-28 במרץ 2015, סמרטינו הכניס את לארי זביסקו להיכל התהילה של ה-WWE לשנת 2015. ב-18 באפריל 2018, נפטר סמרטינו בגיל 82.

## מחזור
### יחידני
* *הכוכבים הראשיים של המחזור מופיעים בכתב *'מודגש**'

### סלבריטי

## קישורים חיצוניים
* 

## הערות שוליים

קטגוריה:מופעי ה-WWE
קטגוריה:טקסי היכל התהילה של ה-WWE
ספי ציזלינג

**ספי ציזלינג** (נולד ב-5 בינואר 1982) הוא מוזיקאי ישראלי.

## ביוגרפיה
נולד בקיבוץ עין חרוד מאוחד, נכדו של אהרן ציזלינג.

החל מ-1998 שימש ציזלינג כחצוצרן להקת הפאנק הישראלית "פאנקנשטיין". הלהקה נחשבת אחת מהחלוצות בתחום הפאנק בישראל. היה חבר בשלישיית "האחים ראמירז".

החל מ-2008, שימש כחצוצרן להקת האינדי-סול התל אביבית "Men of North Country" . יחד הוציאו שני אלבומים דרך חברת התקליטים "אסיד ג'אז רקורדס" . כמו כן שיתף פעולה עם להקת אלקטרה וניגן בשני אלבומיה.

ב-2011 החל לשמש כחצוצרן גם בלהקתו של אלון עדר, "אלון עדר ולהקה", יחד איתה הוציא את האלבומים "אלון עדר ולהקה", "סיכום החיים עד עכשיו", "השמרנים שוב באופנה", "משתלבים בנוף", "מחשבות על הדרך" ו״כן כן כן כן!״

ב-21 באפריל 2017 הוציא את אלבום הבכורה שלו, "Beyond The Things I Know", דרך חברת התקליטים "Raw Tapes".

ב-2018, שימש כחצוצרן בלהקת "קולולוש", תוך שהוציאה הלהקה את המיני-אלבום "The Stakes Are High".

ב-2019 הוציא את אלבומו השני, "Expanse", תחת חסותה של חברת התקליטים הבריטית "Tru Thoughts" . האלבום כולל הופעות אורח של יסמין מועלם וקותימן, בין היתר.

בפברואר 2022 הוציא כחלק מהאלבום "כן כן כן כן!" עם אלון עדר ולהקה שיר בשם " מבטיח לשמוע".

## דיסקוגרפיה
### סולו
* 2017: Beyond The Things I Know
* 2019: Expanse

### בלהקות
* 2006: Funk'n'stein The Band (עם פאנקנשטיין)
* 2009: The Next Level (עם פאנקנשטיין)
* 2009: The Ramirez Brothers (עם האחים רמירז)
* 2010: Funky Mission (עם פאנקנשטיין)
* 2011: אלון עדר ולהקה (עם אלון עדר ולהקה)
* 2012: This City (עם Men of North Country)
* 2013: Who?You! (עם האחים רמירז)
* 2014: סיכום החיים עד עכשיו (עם אלון עדר ולהקה)
*2017: השמרנים שוב באופנה (עם אלון עדר ולהקה)
* 2018: More Than One Thing (עם טיים גרוב)
* 2018: The Stakes Are High (עם קולולוש)
*2018: משתלבים בנוף (עם אלון עדר ולהקה)
*2018: מחשבות על הדרך (עם אלון עדר ולהקה)
* 2019: Liquid Saloon (עם ליקוויד סלון)
* 2022: כן כן כן כן! (עם אלון עדר ולהקה)

## קישורים חיצוניים

* 
* 
* 

קטגוריה:חצוצרנים ישראלים
קטגוריה:מוזיקאים ישראלים
קטגוריה:מוזיקאי ג'אז
קטגוריה:ג'אז ישראלי
קטגוריה:נגני ג'אז: חצוצרנים
קטגוריה:עין חרוד מאוחד: אישים
קטגוריה:ישראלים שנולדו ב-1982
It Was Good Until It Wasn't

***It Was Good Until It Wasn't*** (בעברית: "**זה היה טוב עד שזה לא היה**") הוא אלבום האולפן השני של הזמרת-יוצרת והפזמונאית האמריקאית קלאני. האלבום יצא לאור ב-8 במאי 2020, על ידי חברת התקליטים איילנד רקורדס.

## רקע והפקה
בתחילת שנת 2020, קלאני התארחה באלבום ''Changes'', של הזמר ג'סטין ביבר. (בשיר "Get Me" שיצא כסינגל שיווקי) כמו כן, היא שיתפה פעולה עם הזמרת מייגן די סטליון, בשיר "Hit My Phone". לאחר מספר שיתופי פעולה, הכריזה קלאני כי אלבומה השני (האלבום הזה) ייצא לאור ב-8 במאי 2020 ותיארה אותו כ"אלבום הטוב ביותר שהקליטה". בנוסף להכרזת האלבום, התארחה קלאני במספר סינגלים כמו "All Me", של קישה קול. ביום ולנטיין התארחה בסינגל "Konclusions", של YG; בן הזוג לשעבר שלה. לאחר שלושה ימים, הוציאה את הסינגל "". הסינגל הראשון מתוך האלבום היה "Can I", שזכה להצלחה.

לכבוד יום הולדתה ה-25, הכריזה קלאני על צאת אלבום האולפן השני שלה. כבר באותו היום, חשפה את תאריך היציאה שלו ואת שמו. את הפרטים עליו היא חשפה במדיה החברתית שלה. בהמשך, חשפה גם את עטיפתו. במהלך אותה השנה בה יצא האלבום, חתמה קלאני על חוזה הקלטות במהלכו תוציא אלבומים נוספים דרך חברת התקליטים Pulse Music Group.

## ביקורות
ביוני 2020, נכלל האלבום ברשימת "50 האלבומים הטובים ביותר של שנת 2020 עד כה" של מגזין בילבורד. מגזין *[[Genius]]* דירג את האלבום במקום ה-15 ברשימתם "25 האלבומים הטובים ביותר של 2020 עד כה"

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי קלאני
קטגוריה:אלבומים באנגלית
קטגוריה:אלבומי חברת אטלנטיק רקורדס
Love Explosion

***Love Explosion*** (בעברית: "**אהבה מפוצצת**") הוא אלבום האולפן הרביעי של הזמרת-יוצרת האמריקאית טינה טרנר. האלבום יצא לאור ב-6 במרץ 1979, על ידי חברת התקליטים EMI בבריטניה, יונייטד ארטיסטס בארצות הברית ואריולה רקורדס במערב גרמניה.

ב-Allmusic קיבל האלבום דירוג של שניים וחצי כוכבי זהב מתוך חמישה בסך הכול.

## סקירה
האלבום הוקלט באירופה והופק על ידי אחת מהדמויות הבולטות בסצנת הדיסקו הצרפתי אלק ר. קוסטנדינוס אשר עבד עם להקות כמו Love & Kisses ו-Cerrone ואף הפיק את הפסקול לסרט "Thank God It's Friday". מתוך האלבום יצאו שלושה סינגלים: שיר הנושא, "Music Keeps Me Dancin'" וגרסת כיסוי לשיר "Back Stabbers" של להקת The O'Jays אשר זכה להצלחה מועטה בארצות הברית ואירופה. גם האלבום זה בדומה לקודמיו נכשל מסחרית כאשר לא הצליח לקבל מעמד באף מדינה, מה שגרם לחברות התקליטים של טרנר לפטר אותה.

גם אלבום זה בדומה לאלבומה הקודם היה אמור לצאת בהוצאה מחודשת בתחילת 1990, אך דבר זה לא יצא לפועל מסיבות לא ידועות.

## סוגה מוזיקלית והצלחה
מבחינה מוזיקלית, האלבום מכיל השפעות כבדות של סגנונות הפאנק והדיסקו, בדומה לאלבומים נוספים של טרנר. אלבום זה גם לא זכה להצלחה מסחרית בדומה לקודמיו אך זהו גם היה האלבום האחרון שנכשל לפני אלבום הפריצה שלה ב-1984, Private Dancer.

## רשימת רצועות

## קישורים חיצוניים

## הערות שוליים

קטגוריה:אלבומי טינה טרנר
קטגוריה:אלבומים באנגלית
קטגוריה:אלבומי בלוז
קטגוריה:אלבומי חברת אריולה רקורדס
קטגוריה:אלבומי חברת יונייטד ארטיסטס רקורדס
קטגוריה:אלבומי חברת EMI רקורדס
מירוסלאב ויטוס

**מירוסלאב לאדיסלב ויטוס** (באנגלית: **Miroslav Ladislav Vitouš**; נולד ב-6 בדצמבר 1947) הוא בסיסט ג'אז צ'כי.

## ביוגרפיה
מירוסלאב ויטוס נולד בפראג, צ'כוסלובקיה, והחל לנגן בכינור בגיל שש. בגיל 10 למד לנגן על פסנתר, ולבסוף החל לנגן קונטרבס בגיל 14. בילדותו השתתף מירוסלאב בתחרויות שחייה, וניגן בטריו עם אחיו המתופף והקלידן יאן האמר. לאחר מכן למד בקונסרבטוריון פראג, וזכה בתחרות מוזיקלית בווינה, עבורה קיבל מלגה להשתתפות במכללת ברקלי למוזיקה. הוא הגיע לארצות הברית בשנת 1966. בשנת 1967 ניגן לצד קלארק טרי, ומיילס דייוויס התרשם מנגינתו והזמין אותו להשתתף בסדרת הופעות במועדון הוילג' גייט בניו יורק. כשנה לאחר מכן השתתף מירוסלאב בהקלטת אלבומו השני של הפסנתרן צ'יק קוריאה, *Now He Sings, Now He Sobs*, לצד המתופף רוי היינס.
בשנת 1970 הוציא מירוסלאב את אלבומו הראשון, *Infinite Search*, בו השתתפו הגיטריסט ג'ון מקלפלין, הקלידן הרבי הנקוק, הסקסופוניסט ג'ו הנדרסון והמתופפים ג'ק דז'ונט וג'ו צ'יימברס. באותה השנה הקליט אלבום נוסף, עבור חברת קולומביה רקורדס, והשתתפו בו מקלפלין, בילי קובהם וג'ו זאווינול. לאחר מכן היה מירוסלאב לחבר מייסד של להקת Weather Report, עד להחלפתו בידי הבסיסט אלפונסו ג'ונסון בשנת 1973. על הסיבות לעזיבתו אמר בראיון כי "ג'ו זאווינול רצה ללכת לכיוון אחר. הלהקה חיפשה תהילה ופרסום, ושינתה את סגנונה למטרות פרסומית לכדי סוג של פאנק שחור". נוסף לכך ציין כי הרגיש שהוא לא מקבל את התשלום המגיע לו בעבור עבודתו. בשנת 1988 חזר מירוסלאב לאירופה כדי להתרכז בהלחנה, אך המשיך להופיע באופן פעיל.

בשנת 2001 התאחדו ויטוס, קוריאה והיינס להקלטת האלבום *Rendezvous in New York*, לציון יום הולדתו ה-60 של צ'יק. האלבום יצא בשנת 2003, ובעבורו זכה צ'יק בפרס גראמי לסולו הג'אז הטוב ביותר על הקטע "Matrix".

## דיסקוגרפיה
### כמוביל
* *Infinite Search* (1970)
* *Purple* (1970)
* *Magical Shepherd* (1976)
* *Majesty Music* (1976)
* *Guardian Angels* (1979)
* *First Meeting* (1980)
* *Miroslav Vitous Group* (1981)
* *Journey's End* (1983)
* *Emergence* (1986)
* *Atmos* (עם יאן גרברק, 1993)
* *Universal Syncopations* (2003)
* *Universal Syncopations II* (2007)
* *Remembering Weather Report* (2009)
* *Music of Weather Report* (2016)
* *Ziljabu Nights* (2016)
* *Moravian Romance* (2018)

### עם [[Weather Report]]
* *Weather Report* (1971)
* *I Sing the Body Electric* (1972)
* *Live in Tokyo* (1972)
* *Sweetnighter* (1973)
* *Mysterious Traveller* (1973)

## קישורים חיצוניים

* 

## הערות שוליים

קטגוריה:בוגרי מכללת ברקלי למוזיקה
קטגוריה:נגני ג'אז: בסיסטים
קטגוריה:נגני קונטרבס
קטגוריה:מוזיקאי ג'אז
קטגוריה:צ'כים שנולדו ב-1947